Restaurarea Catedralei Notre Dame va fi gata peste 4 ani, înaintea Jocurilor Olimpice de la Paris.
Catedrala Notre Dame a luat foc pe 15 aprilie 2019. Lucrările de reconstrucţie vor începe anul viitor. Emmanuel Macron vrea să redeschidă catedrala în 2024, pentru Jocurile Olimpice din Paris.
Sunt momente pe care nu le uiți prea curând! Când a ars catedrala Notre Dame, simbolul Parisului, de pildă. Mai ai de așteptat până să faci din nou selfiuri în fața ei. Reparațiile vor fi gata peste patru ani.Arhitecții promit însă că acoperișul va fi copie fidelă a celui distrus. O echipă de dulgheri a făcut o demonstraţie. Au folosit tehnici medievale pentru a modela trei tone de lemn de stejar, ca acum 800 de ani."Cred că acest lucru arată că a fost corect să alegem să reconstituim cadrul catedralei în mod identic, cu stejar francez. În al doilea rând, ne arată şi metoda pe care o vom folosi", a declarat Jean-Louis Georgelin, liderul lucrărilor de restaurare.